মাইকেলেঞ্জেলো
মিকেলাঞ্জেলোর জন্ম হয় ১৪৭৫ খ্রিষ্টাব্দের ৬ মার্চ, জন্মস্থান ক্যাপ্রিসি, যা তাসকানি-র আরেজ্জো-র কাছাকাছি অবস্থিত। ক্যাপ্রিসির বর্তমান নাম ক্যাপ্রিসি মিকেলাঞ্জেলো। কয়েক প্রজন্ম ধরে তাঁর পূর্বপুরুষরা ফ্লোরেন্সে ক্ষুদ্র পরিসরে ব্যাংকিং করতেন। ব্যাংক সর্বস্বান্ত হবার কারণে তাঁর পিতা, লুদভিকো দি লিওনার্দো বুওনারোত্তি সিমোনি, কিছু সময়ের জন্য ছোট শহর ক্যাপ্রিসিতে সরকারি প্রশাসক হিসাবে দায়িত্ব পালনে আসেন, এবং এখানেই মিকেলাঞ্জেলোর জন্ম হয়। তাঁর মায়ের নাম ফ্রাঞ্চেসকা দি নেরি দেল মিনিয়াতো দি সিয়েনা। মিকেলাঞ্জেলোর জন্মের কয়েক মাস পরে তাঁর পরিবার ফ্লোরেন্সে ফিরে আসে, তার পরে সেখানেই তিনি বড় হয়ে ওঠেন। পরবর্তীতে তাঁর মায়ের ক্রমাগত অসুস্থতার সময়ে এবং মৃত্যুপরবর্তীকালে (১৪৮১, তখন মিকেলাঞ্জেলোর বয়স ৬ বছর) তিনি সেত্তিগনানো শহরে এক পাথর খোদাইকারীর পরিবারের সাথে বসবাস করেন। এই শহরে মিকেলাঞ্জেলোর পিতার মালিকানাধীন একটি মার্বেল খনি ও একটি ছোট খামার ছিল।
মিলা কুনিস
কুনিস সোভিয়েত শাসিত ইউক্রেনের চের্নিভত্‌জিতে জন্মগ্রহণ করেন। তাঁর মা এলভিরা একজন পদার্থবিদ্যার শিক্ষিকা যিনি একটি ঔষধালয় (ফার্মেসী) চালাতেন এবং তাঁর পিতা মার্ক কুনিস ছিলেন একজন যান্ত্রিক প্রকৌশলী (ম্যাকানিক্যাল ইঞ্জিনিয়ার) যিনি একজন ক্যাব চালক হিসেবে কাজ করতেন। মিলার মাইক্যাল (জন্মঃ ১৯৭৬) নামের একটি বড় ভাইও আছে। কিন্তু তাঁর মা বাবা ইউক্রেনে তাঁর বড় ভাই এবং তাঁর ভবিষ্যৎ নিয়ে শঙ্কিত হওয়ায় ইউক্রেন ছাড়ার সিদ্ধান্ত নেন। ১৯৯১ সালে মিলার বয়স যখন সাত বছর, তখন তাঁর মা-বাবা মাত্র ২৫০ ডলার হাতে নিয়ে ইউক্রেন ছেড়ে ক্যালিফোর্নিয়ার লস এঞ্জেলেসে পাড়ি দেন। এক বিবৃতিতে মিলা বলেন "ঐ ২৫০ ডলারই আমাদের সাথে নিয়ে যাওয়ার অনুমতি ছিল। যুক্তরাষ্ট্রে পাড়ি জমানোর জন্য আমার মা-বাবা ভাল চাকরি এবং ডিগ্রি ত্যাগ দিয়েছিলেন। বুধবারের একটি দিনে আমরা নিউ ইয়র্কে এসে পৌঁছায় এবং শুক্রবারের সকালেই আমি আর আমার ভাই লস এঞ্জেলেসের একটি স্কুলে ক্লাস শুরু করি"।